Diari Oficial de la Generalitat Valenciana


Sumari del DOGV 3641, del 09-12-1999 (1999/10051)

ACORD de 23 de novembre de 1999, del Govern Valencià, pel qual s'autoritza determinat ajustament en l'annex de transferències corrents del programa 313.10, Serveis Socials, que implica l'increment de la línia nominativa «Convaser Campaments discapacitats», per import de 9.937.055 pessetes. (Expedient 16.033/1999-240).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3641

Data del DOGV
:   09-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10873


Organisme emissor
:   Conselleria d'Economia i Hisenda

Tipus de document
:   Acord

ACORD de 23 de novembre de 1999, del Govern Valencià, pel qual s'autoritza determinat ajustament en l'annex de transferències corrents del programa 313.10, Serveis Socials, que implica l'increment de la línia nominativa «Convaser Campaments discapacitats», per import de 9.937.055 pessetes. (Expedient 16.033/1999-240). [1999/M10326]
  
El Govern Valencià, en la reunió del dia 23 de novembre de 1999, adoptà l'acord següent:
  
La Llei de Pressupostos de la Generalitat Valenciana per a 1999, recull en l'annex de transferències corrents del programa 313.10, Serveis Socials, la línia de subvenció 1528 «Convaser Campaments discapacitats», destinada a subvencionar al Consorci Valencià de Serveis Socials, les activitats d'estiu que realitza en diversos campaments per a la integració de minusvàlids. Aquesta línia dotada amb 14.464.407 de pessetes ha resultat insuficient per a afrontar les despeses derivades de l'increment de participants en aquestes activitats, per això la Conselleria de Benestar Social ha proposat incrementar la seua dotació en 9.937.055 pessetes.
  
Per a finançar aquest increment s'ha previst destinar disponibilitats de crèdit existents de la línia 2.189 «Programes de discapacitats», no afectes a compromisos pendents derivats de la convocatòria de ajudes anticipades de 30 de novembre de 1998, ni a finançament condicionat i la dotació de la qual ha sigut modificada per la Resolució de la consellera de Benestar Social el passat 24 d'agost.
  
En conseqüència, i en virtut del que disposen els articles 17 i 18 de la Llei 11/1998, de 29 de desembre, de Pressupostos de la Generalitat Valenciana per a l'exercici 1999, a proposta del conseller d'Economia i Hisenda, el Govern Valencià
  
ACORDA
  
Primer
  
S'autoritza l'ajustament en l'annex de transferències corrents del programa 313.10, Serveis Socials, de les línies de subvenció que es detallen a continuació i que implica l'augment en la dotació de la línia nominativa «Convaser Campaments discapacitats», en virtut del que disposa l'article 45 d) del Decret Legislatiu, de 26 de juny de 1991, del Govern Valencià, pel qual s'aprova el Text Refós de la Llei d'Hisenda Pública de la Generalitat Valenciana.
  
València, 23 de novembre de 1999
  
El conseller secretari del Govern Valencià, en funcions,